Aasta läbi töötav  liuväli on hetkel Eestis ainukesena Tartu Lõunakeskuses. Mis siis uisutajatest suvel saab? Peab ütlema, et treeningud jääl on küll uisutajale asendamatu osa arenguks, aga samas on jäävabad treeningud peaaegu sama tähtsad. Lisaks üldisele võhmale, et üleüldse jõuda teha hüppeid ja muid lihastele koormust andvaid harjutusi, on oluline üldine sportlik vorm ja võhm. Lisaks saab ja tulekski harjutada keerulisemaid elemente enne jääd hopis maa peal. Arenema peaks ka painduvus - see on küll üks aspekt, kus kogemus neile  appi tuleb, kes lapsena balleti, iluvõimlemise vms. tegelenud on. Ja loomulikult tasakaal, tasakaal, tasakaal. Kõike seda kokku pole just vähe ja üldkehalised treeningud võtavad samuti vähemalt tunni jagu aega korraga, kui neid korralikult teha. Lisaks veel võhma kasvatamiseks metsajooks või jalgrattasõit.